text: espeleobloc: El cau del Lliri 4. Cap Norfeu 5
  El cau del Lliri 4. Cap Norfeu 5
  ...segueix de l'article d'ahir...
  Hem vist com la cartografia geològica situa al cau del Lliri en un sector de calcaries i dolomies marmoritzades. La composició química de la dolomita és carbonat de calci i magnesi [CaMg(CO3)2].
  Aquest composant magnèsic de les dolomies afavoreixen el polimorfisme mineral calcita/aragonita, ambdós amb idèntica composició química, però diferent estructura cristal·lina. Sovint l'aragonita s'associà a entorns d'alta pressió i temperatura de la calcita.
  En aquesta cavitat trobem, en punts ben localitzats, concrecions i agulles d'aragonit.
  Formes globuloses
  Una bona part d'aquestes concrecions constitueixen vestigis d'espais negats, de frecuent inundació i/o de forta condensació parietal.
  Les mostres de trencament i partició natural de concrecions s'associen en aquesta cavitat amb la tensió que provoca el lliscament del terra argilós sobre el que s'assenten.
  Sortint del cau ens enfilem a dalt de la serra i tot disfrutant d'un excel·lent paisatge li donen una ullada a la torre de Norfeu, i des d'allí tot carenant tornem al coll de Canadell on hem deixat els vehicles.
  Aquesta torre de guaita de la qual només en resta la part inferior, on hi havia una cisterna d'aigua coberta amb volta de semiesfera. Va ser construïda el 1599 i formava part de la xarxa de fortificacions que defensaven la costa dels atacs pirates. És de planta circular, atalussada, i originalment mesurava més de 7 metres d'alçada.Està feta amb carreus de bon tamany, irregulars i sense treballar. Va ser destruïda per un llamp a mitjan segle XVIII.